2002/552/EY: Komission päätös, tehty 9 päivänä heinäkuuta 2002, lintuinfluenssan vastaisiin rokotuksiin liittyvistä rajoitustoimenpiteistä Italiassa (ETA:n kannalta merkityksellinen teksti) (tiedoksiannettu numerolla K(2002) 2546)



Virallinen lehti nro L 180 , 10/07/2002 s. 0024 - 0027



Komission päätös, tehty 9 päivänä heinäkuuta 2002, lintuinfluenssan vastaisiin rokotuksiin liittyvistä rajoitustoimenpiteistä Italiassa (tiedoksiannettu numerolla K(2002) 2546) (ETA:n kannalta merkityksellinen teksti) (2002/552/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna neuvoston direktiivillä 92/118/ETY, ja erityisesti sen 9 artiklan 4 kohdan, ottaa huomioon yhteisön toimenpiteistä avian-influenssan torjumiseksi 19 päivänä toukokuuta 1992 annetun neuvoston direktiivin 92/40/ETY(4) ja erityisesti sen 16 artiklan, sekä katsoo seuraavaa: (1) Komissio hyväksyi Italian esittämän rokotusohjelman lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä 7 päivänä marraskuuta 2000 tehdyllä komission päätöksellä 2000/721/EY(5), sellaisena kuin se on viimeksi muutettuna päätöksellä 2001/847/EY(6). (2) Siipikarjan tiiviissä seurannassa ei ole esiintynyt virusta sen jälkeen, kun maaliskuussa 2001 rekisteröitiin viimeinen lievästi patogeenisen lintuinfluenssan tapaus. (3) Italian viranomaiset ovat ilmoittaneet komissiolle ja muille jäsenvaltioille, että kaikki rokotukset on lopetettu 16 päivänä toukokuuta 2002. (4) Rokotuksista luopumiseen liittyen myös elävää rokotettua siipikarjaa ja siitosmunia koskevia rajoitustoimenpiteitä olisi muutettava ja ne olisi poistettava syötäviksi tarkoitetuilta munilta ja rokotetusta siipikarjasta peräisin olevalta siipikarjan lihalta. (5) Rokotetun siipikarjan seurantaa olisi kuitenkin jatkettava käyttäen myös serologista testiä (iIFA-testiä), joka hyväksyttiin päätöksellä 2001/847/EY. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Lintuinfluenssaa vastaan rokotettua elävää siipikarjaa tai siitosmunia, untuvikkoja taikka muita sellaisesta siipikarjasta polveutuvia jälkeläisiä ei saa lähettää Italiasta. 2. Italiasta tulevien eläviä lintuja tai siitosmunia sisältävien lähetysten mukana seuraavissa eläintautitodistuksissa on oltava seuraava maininta: "Tämä lähetys on eläinten terveyttä koskevien vaatimusten osalta päätöksen 2002/552/EY mukainen". 2 artikla Liitteessä I kuvatulla alueella rokotetun siipikarjan seuranta on toteutettava tämän päätöksen liitteen II mukaisesti. Sitä on jatkettava kuusi kuukautta lintuinfluenssan vastaisten rokotusten loppumisesta. 3 artikla Italian on esitettävä loppuraportti rokotuskampanjan ja seurantaohjelman tuloksista 31 päivään joulukuuta 2002 mennessä. 4 artikla Tätä päätöstä sovelletaan seitsemännestä päivästä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä päätös on osoitettu kaikille jäsenvaltioille. Tehty Brysselissä 9 päivänä heinäkuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 167, 22.6.1992, s. 1. (5) EYVL L 291, 18.11.2000, s. 33. (6) EYVL L 315, 1.12.2001, s. 61. LIITE I Rokotusten seuranta-alue Veneton maakunnassa Veronan provinssissa seuraavat kunnat: Roverchiara Angiari Isola Rizza S. Pietro di Morubio Oppeano Palù Ronco all'Adige Albaredo d'Adige Bonavigo Cerea Bovolone Concamarise Salizzole Isola della Scala Nogara S. Giovanni Lupatoto A4-moottoritien eteläpuolella oleva alue Verona A4-moottoritien eteläpuolella ja S. Giovannin Lupatoton kunnan alueelta itään oleva alue A4-moottoritien eteläpuolella ja S. Giovannin Lupatoton kunnan alueelta länteen oleva alue S. Martino Buon Albergo A4-moottoritien eteläpuolella oleva alue Lavagno A4-moottoritien eteläpuolella oleva alue Colognola ai Colli A4-moottoritien eteläpuolella oleva alue San Bonifacio A4-moottoritien eteläpuolella oleva alue Caldiero Buttapietra Zevio Belfiore Arcole Zimella Veronella Cologna Veneta Pressana Roveredo di Guà Minerbe Gazzo Veronese Sanguinetto Casaleone Legnago Boschi Sant'Anna Erbè Sorgà Castel d'Azzano Vigasio Trevenzuolo LIITE II Lievästi patogeenisen lintuinfluenssan seurantasuunnitelma rokotusalueella Veneton maakunnassa Virkaeläinlääkärin on otettava kaikilla tiloilla, joilla on rokotettua siipikarjaa, kymmenen näytettä rokottamattomista sentinellilinnuista serologiseen tutkimukseen vähintään 45 päivän välein. Näytteistä on tehtävä hemaglutinaation inhibitiotesti (HI) H 7 -vasta-aineiden osoittamiseksi. Testausta voidaan täydentää epäsuoralla immunofluoresenssimäärityksellä (iIFA-testillä). Kaikki näytteet on toimitettava lintuinfluenssasta vastaavan kansallisen laboratorion tutkittavaksi. Jos näytteet osoittautuvat seropositiiviksi, vähintään 10 sentinellilintua on lopetettava kivuttomasti ja niille on tehtävä virologinen tutkimus neuvoston direktiivin 92/40/ETY liitteen III mukaisesti.